CELEX: 
Language: hr
Date: 2020-10-14 00:00:00
Title: DELEGIRANA UREDBA KOMISIJE (EU) …/... o izmjeni Uredbe Vijeća (EU) 2017/1939 u pogledu kategorija operativnih osobnih podataka i kategorija ispitanikâ čije operativne osobne podatke Ured europskog javnog tužitelja smije obrađivati u kazalu spisa predmeta

OBRAZLOŽENJE
            
            
               1.KONTEKST DELEGIRANOG AKTA
            
            
               Uredbom Vijeća (EU) 2017/1939 od 12. listopada 2017.
                  1
                osnovan je Ured europskog javnog tužitelja (EPPO) radi provođenja istraga, kaznenog progona i podizanja optužnica protiv počiniteljâ i sudionikâ kaznenih djela koja utječu na financijske interese Unije. Kako bi ostvario svoje ciljeve, EPPO se oslanja na sustav vođenja predmeta (CMS) koji bi trebao uspostaviti EPPO, biti u njegovu vlasništvu i kojim bi EPPO trebao upravljati. Informacije u CMS-u trebale bi uključivati primljene informacije o mogućim kaznenim djelima iz nadležnosti EPPO-a te informacije iz spisa predmeta čak i nakon što su oni zaključeni. CMS se održava te se njime upravlja u skladu s pravilima utvrđenima u Uredbi Vijeća (EU) 2017/1939 i internom poslovniku EPPO-a. 
            
            
               Uz registar informacija koje je pribavio EPPO u skladu s člankom 24. Uredbe Vijeća (EU) 2017/1939 i sve informacije iz spisa predmeta pohranjene u elektroničkom obliku u CMS-u, CMS sadržava i kazalo svih spisa predmeta. Kazalo ne smije sadržavati nikakve operativne osobne podatke osim podataka potrebnih za identificiranje predmetâ ili uspostavu unakrsnih veza među različitim spisima predmeta. Komisija je ovlaštena donositi delegirane akte radi izrade popisa kategorija operativnih osobnih podataka i kategorija ispitanikâ čiji se operativni osobni podaci smiju obrađivati u kazalu. Taj se popis uvrštava u prilog Uredbi Vijeća (EU) 2017/1939. Ovom Delegiranom uredbom Komisija donosi prilog Uredbi Vijeća (EU) 2017/1939. 
            
            
               U pogledu kategorija ispitanikâ čiji se operativni osobni podaci smiju obrađivati u kazalu, prilog se odnosi na osumnjičenike ili okrivljenike u kaznenom postupku EPPO-a i na osuđenike nakon kaznenog postupka EPPO-a te na osobe koje su u kontaktu ili povezane s njima. Njime su obuhvaćene i fizičke osobe koje su prijavile kaznena djela iz nadležnosti EPPO-a ili su žrtve takvih kaznenih djela. Kategorije operativnih osobnih podataka koji se smiju obrađivati u kazalu odabrane su tako da se osigurava zadovoljavajuća ravnoteža između prava ispitanikâ na zaštitu podataka i učinkovitosti istraga i kaznenog progona koje provodi EPPO. 
            
            
               U skladu s člankom 51. Uredbe Vijeća (EU) 2017/1939 jasno se razlikuju operativni osobni podaci različitih kategorija ispitanikâ. Stoga je popis kategorija operativnih osobnih podataka optuženika, osumnjičenika i osuđenika opsežniji od popisa osoba koje su u kontaktu ili povezane s njima i osoba koje su prijavile ili su žrtve kaznenih djela koja utječu na financijske interese Unije. Ti se popisi mogu ažurirati u budućnosti s obzirom na razvoj informacijske tehnologije i stanje napretka informacijskog društva.
            
            
               2.SAVJETOVANJA PRIJE DONOŠENJA AKTA
            
            
               Prije donošenja ovog akta Komisija se savjetovala sa skupinom stručnjaka sastavljenom od predstavnika država članica koja je osnovana u skladu s člankom 20. stavkom 4. Uredbe Vijeća (EU) 2017/1939. Komisija se 3. srpnja 2020. savjetovala i s Europskim nadzornikom za zaštitu podataka te je 6. kolovoza 2020. objavila nacrt Delegirane uredbe radi prikupljanja povratnih informacija od javnosti. 
            
            
               3.PRAVNI ELEMENTI DELEGIRANOG AKTA
            
            
               U skladu s člankom 44. stavkom 4. Uredbe Vijeća (EU) 2017/1939 CMS sadržava: (a) registar informacija koje je pribavio EPPO u skladu s člankom 24. Uredbe Vijeća (EU) 2017/1939, uključujući sve odluke u vezi s tim informacijama; (b) kazalo svih spisa predmeta; i (c) sve informacije iz spisa predmeta pohranjene u elektroničkom obliku u CMS-u a u skladu s člankom 45. stavkom 3. Uredbe Vijeća (EU) 2017/1939. U skladu s člankom 49. stavkom 3. Uredbe Vijeća (EU) 2017/1939 Komisija je ovlaštena donositi delegirane akte radi izrade popisa kategorija operativnih osobnih podataka i kategorija ispitanikâ čiji se operativni osobni podaci smiju obrađivati u kazalu. Ovom Delegiranom uredbom Komisija izvršava tu ovlast na temelju članka 115. Uredbe Vijeća (EU) 2017/1939 prema kojem se ovlast za donošenje delegiranih akata iz članka 49. stavka 3. Uredbe Vijeća (EU) 2017/1939 dodjeljuje Komisiji na neodređeno vrijeme počevši od 20. studenoga 2017., a Europski parlament ili Vijeće mogu tu ovlast opozvati pod uvjetima koji su u njoj navedeni. 
            
            
               Za potrebe Uredbe Vijeća (EU) 2017/1939 „operativni osobni podaci” znači svi osobni podaci koje obrađuje EPPO u svrhe utvrđene u članku 49. stavku 1. Uredbe Vijeća (EU) 2017/1939, i to: (a) kaznene istrage i kazneni progon koji se provode u skladu s Uredbom Vijeća (EU) 2017/1939; ili (b) razmjena informacija s nadležnim tijelima država članica Europske unije i drugim institucijama, tijelima, uredima i agencijama Unije u skladu s Uredbom Vijeća (EU) 2017/1939; ili (c) suradnja s trećim zemljama i međunarodnim organizacijama u skladu s Uredbom Vijeća (EU) 2017/1939. 
            
            
               Uzimajući u obzir postojeće zakonodavstvo EU-a o zaštiti podataka, a posebice Uredbu (EU) 2016/679 (Opća uredba o zaštiti podataka)
                  2
                i Direktivu (EU) 2016/680
                  3
               , kategorije operativnih osobnih podataka odabrane su tako da se zadiranje u pravo ispitanikâ na zaštitu podataka ograničava na obradu podataka koja je proporcionalna i nužna za svrhu u koju se ti podaci obrađuju. Stoga se u skladu s člankom 51. Uredbe Vijeća (EU) 2017/1939 ovim delegiranim aktom predviđa dulji popis kategorija operativnih osobnih podataka koji se smiju obrađivati u kazalu ako se odnose na osobe koje su osumnjičene ili optužene ili su osuđene za kaznena djela koja utječu na financijske interese Unije u kaznenom postupku EPPO-a nego kad je riječ o osobama koje su u kontaktu ili povezane s njima i fizičkim osobama koje su prijavile ili su žrtve tih kaznenih djela. Obrada operativnih osobnih podataka osoba koje su u kontaktu ili povezane s navedenim osobama te žrtava i osoba koje su prijavile kazneno djelo u kazalu trebala bi biti ograničena na ono što je nužno i proporcionalno kako bi EPPO mogao obavljati istražne zadaće i zadaće kaznenog progona. U svakom slučaju, člankom 49. stavkom 5. Uredbe Vijeća (EU) 2017/1939 propisano je da EPPO mora obrađivati operativne osobne podatke na takav način da se može utvrditi koje je tijelo dostavilo podatke ili odakle su podaci dobiveni.
            
            
               DELEGIRANA UREDBA KOMISIJE (EU) …/...
            
            
               оd 14.10.2020.
            
            
               o izmjeni Uredbe Vijeća (EU) 2017/1939 u pogledu kategorija operativnih osobnih podataka i kategorija ispitanikâ čije operativne osobne podatke Ured europskog javnog tužitelja smije obrađivati u kazalu spisa predmeta
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu Vijeća (EU) 2017/1939 od 12. listopada 2017. o provedbi pojačane suradnje u vezi s osnivanjem Ureda europskog javnog tužitelja
                  4
               , a posebno njezin članak 49. stavak 3., 
            
            
               budući da:
            
         
         
            
               (1) 
                     Ured europskog javnog tužitelja (EPPO) osnovan je radi provođenja istraga, kaznenog progona i podizanja optužnica protiv počiniteljâ i sudionikâ kaznenih djela koja utječu na financijske interese Unije.
            
            
               (2)
                     EPPO-ov sustav za vođenje predmeta uključuje kazalo svih spisa predmeta. Operativni osobni podaci sadržani u kazalu ograničeni su na podatke potrebne za identificiranje predmetâ ili uspostavu unakrsnih veza među različitim spisima predmeta. 
            
            
               (3) 
                     Trebalo bi utvrditi kategorije operativnih osobnih podataka i kategorije ispitanikâ čiji se operativni osobni podaci smiju obrađivati u kazalu. 
            
            
               (4)
                     Uredbu (EU) 2017/1939 trebalo bi na odgovarajući način izmijeniti.
            
            
               (5)
                     Savjetovanje sa skupinom stručnjaka iz članka 20. stavka 4. Uredbe (EU) 2017/1939 provedeno je 8. svibnja 2020.  
            
            
               (6)
                     Europski nadzornik za zaštitu podataka dostavio je mišljenje 31. srpnja 2020.,
            
            
               DONIJELA JE OVU UREDBU:
            
            
               Članak 1.
            
            
               Tekst naveden u Prilogu ovoj Uredbi dodaje se kao Prilog Uredbi (EU) 2017/1939.
            
            
               Članak 2.
            
            
               Ova Uredba stupa na snagu dvadesetog dana od dana objave u Službenom listu Europske unije. 
            
            
               Ova je Uredba u cijelosti obvezujuća i izravno se primjenjuje u državama članicama u skladu s Ugovorima.
            
            
               Sastavljeno u Bruxellesu 14.10.2020.
            
            
               
                     Za Komisiju
               
               
                     Predsjednica
                     Ursula VON DER LEYEN
               
            
         
         
            
                  
                     (1)
                  
                        SL L 283, 31.10.2017., str. 1.
               
               
                  
                     (2)
                  
                        SL L 119, 4.5.2016., str. 1. 
               
               
                  
                     (3)
                  
                        SL L 119, 4.5.2016., str. 89. 
               
               
                  
                     (4)
                  
                        SL L 283, 31.10.2017., str. 1.
               
            
      
    ---documentbreak--- 
      
         
         
            
               PRILOG 
            
            
            
               PRILOG
            
            
                Kategorije ispitanikâ i kategorije operativnih osobnih podataka iz članka 49. stavka 3.
            
            
               A. Kategorije ispitanikâ čiji se operativni osobni podaci smiju obrađivati u kazalu:
            
            
               (a)osumnjičenici ili okrivljenici u kaznenom postupku EPPO-a;
            
            
               (b)osuđenici nakon kaznenog postupka EPPO-a;
            
            
               (c)fizičke osobe koje su prijavile ili su žrtve kaznenih djela iz nadležnosti EPPO-a;
            
            
               (d)osobe koje su u kontaktu s nekom od osoba iz točaka (a) i (b) ili su s njom povezane.
            
            
            
               B. Kategorije operativnih osobnih podataka kategorija ispitanikâ iz točaka (a) i (b) odjeljka A koji se smiju obrađivati u kazalu:
            
            
               (a)prezime, djevojačko prezime, ime i, ako postoje, druga ili lažna imena;
            
            
               (b)datum i mjesto rođenja;
            
            
               (c)državljanstvo;
            
            
               (d)spol;
            
            
               (e)prebivalište, zanimanje i mjesto boravka dotične osobe;
            
            
               (f)brojevi socijalnog osiguranja, identifikacijske oznake, podaci iz vozačke dozvole, osobne isprave i putovnice, carinski i porezni brojevi;
            
            
               (g)opis i priroda navodnih kaznenih djela, datum kada su počinjena i kategorija kaznenih djela u kaznenom pravu; 
            
            
               (h)informacije o pravnim osobama povezanima s identificiranim pojedincima ili pojedincima koje se može identificirati koji su predmet istrage koju provodi Ured europskog javnog tužitelja;
            
         
         
            
               (i)sumnja u članstvo u kriminalnoj organizaciji;
            
            
               (j)informacije o računima u bankama ili drugim financijskim institucijama;
            
            
               (k)telefonski brojevi, brojevi SIM kartica, adrese e-pošte, IP adrese te imena računa i korisnička imena koja se upotrebljavaju na internetskim platformama; 
            
            
               (l)podaci o registraciji vozila;
            
            
               (m)odrediva imovina koja je u vlasništvu osobe ili kojom se osoba služi, kao što su kriptoimovina i nekretnine.
            
            
            
               C. Kategorije operativnih osobnih podataka kategorija ispitanikâ iz točke (c) odjeljka A koji se smiju obrađivati u kazalu i koji su ograničeni na ono što je nužno i proporcionalno kako bi EPPO mogao obavljati istražne zadaće i zadaće kaznenog progona:
            
            
               (a)prezime, djevojačko prezime, ime i, ako postoje, druga ili lažna imena;
            
            
               (b)datum i mjesto rođenja;
            
            
               (c)državljanstvo;
            
            
               (d)spol;
            
            
               (e)prebivalište, zanimanje i mjesto boravka dotične osobe;
            
            
               (f)identifikacijske oznake, podaci iz osobne isprave i putovnice;
            
            
               (g)opis i priroda kaznenih djela u koja je uključena ili koja je prijavila dotična osoba, datum kada su počinjena i kategorija kaznenih djela u kaznenom pravu.
            
            
            
               D. Kategorije operativnih osobnih podataka kategorija ispitanikâ iz točke (d) odjeljka A koji se smiju obrađivati u kazalu i koji su ograničeni na ono što je nužno i proporcionalno kako bi EPPO mogao obavljati istražne zadaće i zadaće kaznenog progona:
            
            
               (a)prezime, djevojačko prezime, ime i, ako postoje, druga ili lažna imena;
            
            
               (b)datum i mjesto rođenja;
            
            
               (c)državljanstvo;
            
            
               (d)spol;
            
         
         
            
               (e)prebivalište, zanimanje i mjesto boravka dotične osobe;
            
            
               (f)identifikacijske oznake, podaci iz osobne isprave i putovnice.